b'\n_START_ARTICLE_\nRamutis \xc4\x8cepinskas\n_START_SECTION_\nBiografija\n_START_PARAGRAPH_\n1968 m. baig\xc4\x97 Lietuvos konservatorij\xc4\x85, Jurgio Karnavi\xc4\x8diaus klas\xc4\x99. 1968\xe2\x80\x931971 m. Lietuvos operos ir baleto teatro, 1971\xe2\x80\x931974 m. Lietuvos konservatorijos koncertmeisteris._NEWLINE_Nuo 1968 m. Lietuvos konservatorijos (dab. Lietuvos muzikos ir teatro akademija) d\xc4\x97stytojas, 1984\xe2\x80\x931989 m. fortepijono, teorijos, istorijos ir kompozicijos fakulteto dekanas, 1989\xe2\x80\x931996 m. Kauno fakulteto dekanas, nuo 1996 m. studij\xc5\xb3 ir mokslo prorektorius, Senato narys. Nuo 1989 m. docentas. Nuo 1990 m. dar ir Kauno J. Naujalio muzikos gimnazijos Fortepijono skyriaus pedagogas metodininkas._NEWLINE_1977\xe2\x80\x931979 m. d\xc4\x97st\xc4\x97 Irako nacionalin\xc4\x97je muzikos ir baleto mokykloje Bagdade. Akompanavo dainininkei Au\xc5\xa1rai Stasi\xc5\xabnaitei Michailo Glinkos (Tbilisis, 1975 m.), Vioti (Ver\xc4\x8delis, Italija, 1976 m.) vokalist\xc5\xb3 konkursuose, apdovanotas diplomais u\xc5\xbe geriausi\xc4\x85 akompanavim\xc4\x85. Dalyvavo daugiau, kaip 500 koncert\xc5\xb3 Lietuvoje ir u\xc5\xbesienyje.'